Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb; v nadaljnjem besedilu: ZJU), 6. do 17. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10; v nadaljnjem besedilu: Uredba) in Pravilnika o postopku za zasedbo delovnega mesta v službah Državnega zbora (št. 040-03/15-2/1 z dne 27. 5. 2015; v nadaljnjem besedilu: Pravilnik) Republika Slovenija, Državni zbor, Šubičeva ulica 4, Ljubljana objavlja interni natečaj za zasedbo prostega uradniškega delovnega mesta Svetovalec (m/ž) v notranji organizacijski enoti Sekretariat Državnega zbora, na katerem se delo opravlja v nazivih svetovalec III, II ali I.

Izhodiščni plačni razred prostega uradniškega delovnega mesta v nazivu svetovalec III je 17 (2.012,14 EUR bruto).

V skladu s 102. členom Zakona o skupnih temeljih sistema plač v javnem sektorju (v nadaljnjem besedilu: ZSTSPJS) javni uslužbenec oz. javna uslužbenka pridobi pravico do izplačila višje plače v skladu s plačnim razredom, v katerega se uvrsti na podlagi ZSTSPJS, postopno na način in v časovnih rokih, kot so določeni v ZSTSPJS.

**Naloge, ki se opravljajo na prostem delovnem mestu so:**

* zahtevnejše strokovne, organizacijske in administrativne naloge,
* strokovna priprava in administrativno urejanje gradiv in besedil za Sekretariat, za seje Kolegija predsednika DZ in seje DZ,
* zahtevnejše vodenje in notranje arhiviranje dokumentacije in evidenc,
* priprava strokovnih informacij, poročil in drugih gradiv,
* skrbništvo aplikacije Sejne sobe,
* druge naloge na primerljivi stopnji zahtevnosti po nalogu nadrejenega.

**Kandidat oz. kandidatka (v nadaljnjem besedilu: kandidat) mora za zasedbo prostega delovnega mesta izpolnjevati naslednje pogoje:**

1. sklenjeno delovno razmerje za nedoločen čas s polnim delovnim časom v organu državne uprave ali drugem organu, ki je po sporazumu z Vlado Republike Slovenije vstopil v interni trg dela;
2. imenovanje v naziv svetovalec III, II ali I oziroma izpolnjevanje pogojev za imenovanje v naziv v katerem se opravlja delo na prostem uradniškem delovnem mestu;
3. raven izobrazbe KLASIUS-SRV (najmanj): zahtevana podraven strokovne izobrazbe (najmanj) 6/2 - visokošolska strokovna izobrazba (prejšnja) oz. 1. bolonjska stopnja; področje (P): 03 družbene vede, novinarstvo in informacijska znanost, 04 poslovne in upravne vede, pravo, 0114 izobraževanje učiteljev s predmetno specializacijo;
4. najmanj 7 mesecev delovnih izkušenj;\*
5. znanje enega tujega jezika na višji ravni;\*\*
6. opravljeno obvezno usposabljanje za imenovanje v naziv (če ga kandidat nima, ga bo, v primeru izbire, v skladu z 89. členom ZJU opravil naknadno).

\*Kot delovne izkušnje se štejejo: delovna doba na delovnem mestu, za katero se zahteva ista raven izobrazbe in čas pripravništva na isti ravni izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu ali delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno raven nižja izobrazba, razen pripravništva na za eno raven nižji izobrazbi ali delo na enaki ravni zahtevnosti, kot je delovno mesto, za katero oseba kandidira, in se dokazujejo z verodostojnimi listinami, iz katerih sta razvidna čas opravljanja dela in zahtevana raven izobrazbe ali strokovne usposobljenosti za opravljanje tega dela. V primeru, da ima kandidat pridobljeno sedmo raven izobrazbe, se zahtevane delovne izkušnje skrajšajo za tretjino.

\*\*Kot znanje tujega jezika se šteje znanje angleščine, francoščine, nemščine, italijanščine ali izjemoma druga tujega jezika, ki se uporablja v državah Evropske unije. Višjo raven znanja tujega jezika se dokazuje s certifikatom najmanj raven B2 ali z oceno tujega jezika v okviru programa do- ali podiplomskega študija ali se izkaže drugače (v razgovoru o zaposlitvi).

**Prijava kandidata mora vsebovati:**

1. pisno izjavo, da ima sklenjeno delovno razmerje za nedoločen čas s polnim delovnim časom v organih državne uprave ali v drugih organih, ki so po sporazumu z Vlado Republike Slovenije vstopili v interni trg dela,
2. pisno izjavo, iz katere je razvidno izpolnjevanje pogoja naziva – uradniški naziv, karierni razred in stopnja naziva oziroma izpolnjevanje pogojev za imenovanje v naziv v katerem se opravlja delo na prostem uradniškem delovnem mestu;
3. kopijo dokazila o izobrazbi, ki izkazuje izpolnjevanje pogoja zahtevane izobrazbe;
4. pisno izjavo glede izpolnjevanja pogoja zahtevanih delovnih izkušenj, v kateri kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznemu delodajalcu ter kratko opiše delo, ki ga je opravljal pri tem delodajalcu, ter navede raven zahtevnosti dela;
5. pisno izjavo o znanju enega tujega jezika na višji ravni in katerega;
6. pisno izjavo o izpolnjevanju pogoja opravljenega obveznega usposabljanja za imenovanje v naziv;
7. pisno izjavo, da za namen tega natečajnega postopka dovoljuje Državnemu zboru pridobitev podatkov iz zgornjih točk iz centralne kadrovske evidence oziroma iz kadrovske evidence organa, v katerem opravlja delo.

Zaželeno je, da je prijava posredovana na prijavnem obrazcu in da vsebuje kratek življenjepis, v katerem kandidat poleg formalne izobrazbe navede tudi druga znanja, sposobnosti in veščine, ki jih je pridobil.

Izbirni postopek se lahko opravi v več fazah, tako da se kandidati postopno izločajo. Strokovna usposobljenost kandidatov v izbirnem postopku se bo lahko presojala na podlagi prijav in priložene dokumentacije, pisnega preizkusa, razgovora ali drugih ustreznih metod preverjanja strokovne usposobljenosti.

V izbirni postopek se bodo v skladu z 12. členom Uredbe in 13. členom Pravilnika uvrstili tisti kandidati, ki bodo pravočasno posredovali popolne prijave, iz katerih bo razvidno izpolnjevanje natečajnih pogojev.

Z izbranim kandidatom se bo sklenil aneks k pogodbi o zaposlitvi oziroma pogodba o zaposlitvi za nedoločen čas, s polnim delovnim časom in z največ šest mesečnim poskusnim delom. Izbrani kandidat bo delo opravljal v delovnih prostorih Državnega zbora, Šubičeva ulica 4, 1000 Ljubljana oziroma v drugih delovnih prostorih Državnega zbora.

Kandidati pošljejo pisne prijave z izjavami na prijavnem obrazcu v zaprti ovojnici do vključno 20. 1. 2025 na naslov: Republika Slovenija, Državni zbor, Oddelek za delo z gradivi in pošto – glavna pisarna, Šubičeva ulica 4, 1000 Ljubljana, s pripisom »Prijava na interni natečaj št. 106-04/25-0001 - Svetovalec v SDZ«. Za pisno obliko prijave se šteje tudi elektronska oblika prijave, poslana na elektronski naslov: [gp@dz-rs.si](mailto:gp@dz-rs.si), s pripisom »Prijava na interni natečaj št. 106-04/25-0001 - Svetovalec v SDZ«, pri čemer veljavnost prijave ni pogojena z elektronskim podpisom.

[Obvestilo glede obdelave osebnih podatkov](https://fotogalerija.dz-rs.si/datoteke/drugo/soj/vop/Obvestilo_zunanjim_osebam_13_clen_GDPR_objava_na_spletu24_3_2023.pdf):

<https://www.dz-rs.si/wps/portal/Home/ostalo/VarstvoOsebnihPodatkov>

Informacije o poteku internega natečaja daje mag. Mateja Celestina (telefonska številka 01/478 94 23), za informacije z delovnega področja pa pošljete vprašanje na e-naslov [ook@dz-rs.si](mailto:ook@dz-rs.si).

Izbranemu kandidatu bo poslano obvestilo o izbiri, neizbranim kandidatom pa obvestilo, da niso izbrani.

Obvestilo o končanem postopku internega natečaja z navedbo, da je bil v natečajnem postopku izbran kandidat oziroma obvestilo o neuspelem internem natečaju bo objavljeno na spletnem portalu ministrstva, pristojnega za javno upravo, in na spletnem portalu Državnega zbora [www.dz-rs.si](http://www.dz-rs.si).

Opomba: Uporabljeni izrazi, zapisani v moški slovnični obliki, so uporabljeni kot nevtralni za moške in ženske.